Na osnovu člana 23 Zakona o lokalnoj samoupravi („Sl. list CG“ , broj 2/18), člana 8 i 32 stav 1 tačka 41 Statuta Opštine Žabljak („SL. list CG – opštinski propisi“, broj 27/18), Skupština Opštine Žabljak na sjednici održanoj dana 04.04.2019. godine, **d o n i j e l a j e**

## O D L U K U

**o pečatima**

# I – OPŠTE ODREDBE

**Član 1**

 Ovom odlukom uređuje se način izrade, upotrebe, čuvanja, uništavanja pečata i druga pitanja koja se odnose na njegovu upotrebu.

**Član 2**

 Opština i njeni organi imaju pečat i štambilj.

 Mjesna zajednica ima pečat i štambilj.

 Pečat služi za potvrđivanje autentičnosti akata na kojima se stavlja.

 Štambilj služi za potvrdu i ovjeru prijema podnesaka.

**Član 3**

 Pečat imaju:

* Opština;
* Skupština Opštine;
* Predsjednik opštine;
* Glavni administrator;
* Menadžer opštine;
* Organi loklane uprave, posebne službe, centri i stručne službe.

**Član 4**

 Pečat Opštine je okruglog oblika, prečnika 32 mm i sadrži naziv: „Crna Gora, Opština Žabljak, Žabljak“, u sredini pečata je grb opštine.

 Pečat Skupštine opštine je okruglog oblika, prečnika 32 mm i sadrži naziv: „Crna Gora Skupština Opštine Žabljak, Žabljak“, u sredini pečata je grb opštine.

 Pečat Predsjednika opštine je okruglog oblika, prečnika 32 mm i sadrži naziv: „Crna Gora, Opština Žabljak, Žabljak, Predsjednik“, u sredini pečata je grb opštine.

 Pečat Glavnog administratora je okruglog oblika, prečnika 32 mm i sadrži naziv: „Crna Gora, Opština Žabljak, Žabljak, Glavni administrator“, u sredini pečata je grb opštine.

 Pečat Menadžera opštine je okruglog oblika, prečnika 32 mm i sadrži naziv „Crna Gora opština Žabljak, Žabljak, Menadžer“, u sredini pečata je grb opštine.

**Član 5**

 Pečat organa lokalne uprave i službi i centara pored elemenata iz člana 4. stav 1., sadrži i naziv sekretarijata odnosno službe ili centra.

**Član 6**

Opština i njeni organi imaju štambilj za evidentiranje akata (prijemni) i štambilj za otpremanje službene pošte (otpremni).

 Prijemni štambilj Opštine, organa i službi lokalne uprave je pravougaonog oblika, dimenzija 30x70 mm sa tekstom „Crna Gora, Opština Žabljak, Žabljak“ sa mjestom za broj, datum, oznaku organizacione jedinice i naznakom: primljeno i broj priloga.

 Prijemni štambilj Skupštine opštine je pravougaonog oblika, dimenzija 30x70 mm sa tekstom „Crna Gora, Skupština opštine Žabljak, Žabljak“, sa mjestom za broj, datum, oznaku organizacione jedinice i naznakom: primljeno i broj priloga.

 Otpremni štambilj opštine, organa i službi lokalne uprave je pravougaonog oblika, dimenzija 25x50 mm sa tekstom „Crna Gora, Opština Žabljak, Žabljak“, sa mjestom za broj akta i datum njegovog evidentiranja.

 Otpremni štambilj Predsjednika opštine, Glavnog administratora i Menadžera pored podataka iz prethodnog stava ovog člana sadrži i naziv organa. Naziv i sjedište organa ispisuju se vodoravno, a između njih ostavlja se prazan prostor za upisivanje broja akta i datuma njihovog evidentiranja.

 Otpremni štambilj Skupštine opštine je pravougaonog oblika, dimenzija 25x50 mm sa tekstom „Crna Gora, Skupština opštine Žabljak, Žabljak“, sa mjestom za broj akta i datum njegovog evidentiranja“.

**Član 7**

 Opština i njeni organi mogu imati više primjeraka pečata istovjetne sadržine i svaki primjerak se obelježava arapskim brojem.

**Član 8**

 Organi lokalne uprave i službe mogu imati i mali pečat.

 Mali pečat je prečnika 23 mm i sadrži naživ i sjedište organa odnosno službe i grb opštine u sredini.

 Pečat iz stava 1.ovog člana koristi se samo onda kada bi upotreba pečata prečnika 32 mm bila nepodesna ( potpisivanje legitimacije inspektora, finansijskih i drugih dokumenata, poziva, dostavnica i sl.).

 O potrebi postojanja malih pečata i njihovom broju odlučuje Sekretar Sekretarijata za upravu i društvene djelatnosti, na osnovu pismenog zahtjeva starješine organa.

**Član 9**

 Organi lokalne uprave nadležni za inspekcijski nadzor imaju pečat za suvi otisak.

**Član 10**

 Mjesna zajednica ima pečat i štambilj.

 Pečat mjesne zajednice je okruglog oblika, prečnika 32 mm sa tekstom: „Opština Žabljak, Žabljak, Mjesna zajednica (naziv MZ) i grbom opštine u sredini“.

 Štambilj Mjesne zajednice je pravougaonog oblika dimenzija 30x70 mm sa tekstom „Opština Žabljak, Žabljak, Mjesna zajednica (naziv MZ)“, sa mjestom za upisivanje broja akta i datuma njihovog evidentiranja.

 **II-IZRADA PEČATA**

**Član 11**

 O izradi pečata stara se Sekretarijat za upravu i društvene djelatnosti.

 Organi iz člana 3. ove Odluke dostavljaju zahtjev za izradu pečata sa podacima o veličini, sadržini i broju pečata, organu iz stava 1. ovog člana.

 Sekretar Sekretarijata za upravu i društvene djelatnosti donosi rješenje o izradi pečata, u skladu sa zahtjevom, i daje ovlašćenje nadležnoj pečatoreznici za njihovu izradu.

**III- UPOTREBA I ČUVANJE PEČATA**

**Član 12**

 Pečatom opštine ovjeravaju se akti koje potpisuje Predsjednik opštine u vršenju funkcije predstavljanja i zastupanja opštine, povelje, diplome, zahvalnice, protokoli, nagrade i druga priznanja i akti koji proističu iz rada opštine.

Pečatom Skupštine opštine ovjeravaju se akti koja donosi Skupština i nadležna radna tijela Skupštine, kao i akta koja potpisuje Predsjednik ili Sekretar Skupštine.

Pečatom Predsjednika opštine ovjeravaju se akti Predsjednika i Podpredsjednika opštine.

 Pečatom Glavnog administratora ovjeravaju se akti koja donosi i potpisuje Glavni administrator.

 Pečatom Menadžera ovjeravaju se akti koje potpisuje Menadžer.

**Član 13**

 Službena akta koja donose organi lokalne uprave i službe ili centra ovjeravaju se pečatom organa odnosno službe ili centra.

**Član 14**

 Akta Mjesne zajednice ovjeravaju se pečatom Mjesne zajednice.

**Član 15**

 Pečat se stavlja, po pravilu, sa lijeve strane, pored potpisa lica ovlašćenog za potpisivanje.

**Član 16**

 Za čuvanje i upotrebu pečata opštine i pečata predsjednika opštine odgovoran je Predsjednik opštine ili lice koje on ovlasti.

 Za čuvanje i upotrebu pečata Skupštine odgovorni su Predsjednik skupštine i Sekretar, odnosno lice koje ovlaste.

 Za čuvanje i upotrebu pečata glavnog administratora odgovoran je Glavni administrator ili lice koje on ovlasti.

 Za čuvanje i upotrebu pečata menadžera odgovoran je Menadžer ili lice koje on ovlasti.

 Za čuvanje i upotrebu pečata organa i službi ili centra odgovoran je starješina organa i službe ili centra, ili lice koje ovlaste.

 Za čuvanje i upotrebu pečata Mjesne zajednice odgovoran je Predsjednik Mjesne zajednice (Presjednik savjeta MZ) odnosno lice koje on ovlasti.

 Za čuvanje i upotrebu pečata donosi se posebno rješenje.

**Član 17**

 Pečat se upotrebljava u službenim prostorijama organa Opštine Žabljak.

 Izuzetno, pečat se može upotrebljavati i van službenih prostorija kada treba izvršiti određene službene radnje van tih prostorija.

 Odobrenje upotrebe pečata izvan službenih prostorija daje starješina organa i službi ili centra.

**IV-DUŽNOSTI OVLAŠĆENIH LICA**

**Član 18**

 Službenik ili ovlašćeno lice kome je povjeren pečat na upotrebu i čuvanje dužan je da ga čuva na način kojim se onemogućava njegovo neovlašćeno korišćenje, da prijavi njegov nestanak i gubljenje i lično je odgovoran za njegovu zakonitu i pravilnu upotrebu i čuvanje.

**Član 19**

 U slučaju promjene službenika ili ovlašćenog lica odgovornog za upotrebu i čuvanje pečata, primo-predaja se konstatuje zapisnički.

**Član 20**

 Lice ovlašćeno za upotrebu i čuvanje pečata u slučaju promjene statusa organa odnosno službe ili ukidanja organa, odnosno službe dužno je da u roku od 3 (tri) dana preda pečat Sekretarijatu za upravu i društvene djelatnosti.

Istekom mandata organa Mjesne zajednice pečati Mjesne zajednice se u roku od 3 (tri) dana deponuju kod Sekretarijata za upravu i društvene djelatnosti..

 U slučaju nepostupanja po odredbama iz prethodnog stava ili neovlašćenog zadržavanja i posjedovanja pečata vrši se njegovo oduzimanje od strane nadležnog organa uz asistenciju MUP-a.

 U slučaju statusne promjene Mjesne zajednice (izdvajanje naselja iz jedne Mjesne zajednice, i pripajanja drugoj) lice ovlašćeno za upotrebu i čuvanje pečata, dužno je da u roku od 3 (tri) dana od dana nastanka promjene preda pečat Sekretarijatu za upravu i društvene djelatnosti..

**V-UNIŠTAVANJE PEČATA**

**Član 21**

 Pečat koji je zbog istrošenosti ili iz drugih razloga neupotrebljiv, kao i u slučaju promjene naziva, sjedišta ili prestanka rada organa iz člana 3. uništava se, o čemu odlučuje Sekretar Sekretarijata za upravu i društvene djelatnosti.

 Uništavanje gumenog pečata vrši se njegovim spaljivanjem, a pečat za suvi otisak uništava se mehaničkim putem potpunim skidanjem teksta pečata.

 Uništavanje pečata vrši komisija koju obrazuje predsjednik, na predlog Sekretara Sekretarijata za upravu i društvene djelatnosti.

 Komisija za uništavanje pečata sačinjava zapisnik o uništavanju pečata koji sadrži datum kada je pečat uništen, broj primjeraka pečata, njihove oznake, redni broj pod kojim je upisan u evidenciju o pečatima.

 Zapisnik iz prethodnog stava potpisuje predsjednik i članovi komisije.

**Član 22**

 Postupak u vezi nestanka ili gubljenja pečata sprovodi se u skladu sa Zakonom o državnom pečatu i pečatima državnih organa.

**VI-EVIDENCIJA**

**Član 23**

 Evidenciju izrađenih pečata, uništenih i oglašenih nevažećim vodi Sekretarijat za upravu i društvene djelatnosti.

 Evidencija sadrži naročito: broj i datum akta kojim je pečat naručen i naloga za izradu pečata, veličinu pečata, otisak pečata, broj primjeraka svakog pečata, oznake na pečatu, razlog i datum prestanka upotrebe pečata i potpis službenika zaduženog za čuvanje i upotrebu pečata, datum kada je pečat uništen i broj zapisnika o uništavanju pečata.

**VII-NADZOR**

**Član 24**

 Nadzor nad sprovođenjem odredaba ove Odluke vrši Sekretarijat za upravu i društvene djelatnosti..

**VIII-KAZNENE ODREDBE**

**Član 25**

 Kaznene odredbe predviđene su Zakonom o državnom pečatu i pečatima državnih organa („Sl.list CG“, br. 53/2016).

**IX-ZAVRŠNE ODREDBE**

**Član 26**

Stupanjem na snagu ove Odluke prestaje da važi Odluka o pečatima („Sl. list RCG- opštinski propisi“, br. 44/06).

**Član 27**

 Ova Odluka stupa na snagu osmog dana od dana objavljivanja u „SL. listu CG- opštinski propisi“.

Broj: 030/19-01-126

Žabljak, 04.04.2019.godine

**SKUPŠTINA OPŠTINE ŽABLJAK**

### PREDSJEDNIK SKUPŠTINE,

 **Vidoje Tomčić**